Številka: 0611-8/2024/8

Datum: 22. 3. 2024

Na podlagi 43.b člena Zakona o sistemu plač v javnem sektorju (ZSPJS)[[1]](#footnote-1) izdaja inšpektorica za sistem javnih uslužbencev v postopku inšpekcijskega nadzora v **Univerzitetni kliniki za pljučne bolezni in alergijo Golnik** (Klinika Golnik), Golnik 36, 4204 Golnik, ki jo zastopa direktorica █, naslednji

**Z A P I S N I K**

**o inšpekcijskem nadzoru**

Vsebina

[I. Inšpekcijski nadzor 2](#_Toc160715643)

[II. Razlog inšpekcijskega nadzora 2](#_Toc160715644)

[III. Ugotovitve inšpektorja 2](#_Toc160715645)

[1. Normativna ureditev 2](#_Toc160715646)

[2. Nadzor nad določitvijo in izplačili plač 4](#_Toc160715647)

[2.1. Javni uslužbenec █ 5](#_Toc160715648)

[2.1.1. Pogodba o zaposlitvi 5](#_Toc160715649)

[2.1.2. Plačilne liste 6](#_Toc160715650)

[2.1.3. Ugotovitve inšpektorice 7](#_Toc160715651)

[2.1.4. Odrejeni ukrepi in priporočila inšpektorice 8](#_Toc160715652)

[IV. Odrejeni ukrepi inšpektorice 8](#_Toc160715653)

[V. Pouk o pravnem sredstvu 9](#_Toc160715654)

# Inšpekcijski nadzor

Inšpektorica za sistem javnih uslužbencev mag. Simona Izlakar, inšpektorica višja svetnica, je dne 7. 3. 2024 opravila inšpekcijski nadzor v prostorih Inšpektorata za javni sektor (na naslovu Tržaška cesta 21, 1000 Ljubljana) nad izvajanjem določil ZSPJS, na njegovi podlagi izdanih izvršilnih predpisov, kolektivnih pogodb in splošnih aktov delodajalca (v delu, kjer se urejajo plače), v Kliniki Golnik.

Dne 11. 3. 2024 je bil Kliniki Golnik posredovan Osnutek zapisnika o inšpekcijskem  
nadzoru, št. 0611-8/2024/6, na katerega pa v roku 8 dni Inšpektorat za javni sektor ni prejel nobenih pripomb.

# Razlog inšpekcijskega nadzora

Inšpektorat za javni sektor je v Načrt dela za leto 2024 vključil sistemski inšpekcijski nadzor v Kliniki Golnik, in sicer nadzor nad izplačevanjem dodatkov ravnateljem, direktorjem in tajnikom, ki jim na podlagi četrtega odstavka 23. člena ZSPJS ne pripadajo.

# Ugotovitve inšpektorja

Inšpektorica je v okviru inšpekcijskega nadzora v Kliniki Golnik opravila nadzor nad določitvijo in izplačili plač javnemu uslužbencu █v letu 2023 na delovnem mestu B017400 »pomočnik direktorja«.

Klinika Golnik je bila pozvana k dostavi vse, za predmet nadzora, pomembne dokumentacije.

Ustanoviteljica Klinike Golnik je Republika Slovenija. Ustanoviteljske pravice uresničuje Vlada Republike Slovenije.

Predstojnica Klinike Golnik je direktorica █, dr. med., spec..

### Normativna ureditev

ZSPJS določa v 8. alineji prvega odstavka 23. člena, da javnim uslužbencem pripadajo dodatki za delo v manj ugodnem delovnem času.

ZSPJS določa v četrtem odstavku 23. člena, da ravnateljem, direktorjem in tajnikom ne pripadajo: položajni dodatek, dodatki za manj ugodne delovne pogoje, dodatki za nevarnost in posebne obremenitve ter dodatki za delo v manj ugodnem delovnem času in da lahko direktorji javnih zavodov, ki hkrati opravljajo tudi delo v svojem osnovnem poklicu, izjemoma, s soglasjem pristojnega ministra oziroma rektorja, zaradi nemotenega opravljanja dejavnosti, opravljajo tudi delo preko polnega delovnega časa, delo v dežurstvu in stani pripravljenosti ter da jim za ta čas pripada plača in dodatki za delo v manj ugodnem delovnem času (glede na delovno mesto, na katerem se to delo opravlja).

Dodatki za delo v manj ugodnem delovnem času so dodatki za: izmensko delo, delo v deljenem delovnem času, delo v neenakomernem delovnem času, delo ponoči, v nedeljo in na dan, ki je z zakonom določen kot dela prost dan ali praznik ter za delo preko polnega delovnega časa (prvi odstavek 32. člena ZSPJS). V tretjem odstavku 32. člena ZSPJS je določeno, da javnim uslužbencem pripada tudi dodatek za stalno pripravljenost in v četrtem odstavku 32. člena ZSPJS je določeno, da dodatki iz prvega in tretjega odstavka tega člena pripadajo javnemu uslužbencu ali funkcionarju iz tretjega odstavka 23. člena tega zakona le za čas le za čas, ko dela v času, ki je manj ugoden.

Prvi odstavek 144. člena Zakona o delovnih razmerjih (v nadaljevanju: ZDR-1)[[2]](#footnote-2) določa, da je delavec dolžan na zahtevo delodajalca opravljati delo preko polnega delovnega časa - nadurno delo:

* v primerih izjemoma povečanega obsega dela,
* če je potrebno nadaljevanje delovnega ali proizvodnega procesa, da bi se preprečila materialna škoda ali nevarnost za življenje in zdravje ljudi,
* če je nujno, da se odvrne okvara na delovnih sredstvih, ki bi jih povzročila prekinitev dela,
* če je potrebno, da se zagotovi varnost ljudi in premoženja ter varnost prometa,
* v drugih izjemnih, nujnih in nepredvidenih primerih, določenih z zakonom ali kolektivno pogodbo na ravni dejavnosti.

Drugi odstavek 144. člena ZDR-1 določa, da mora delodajalec delavcu nadurno delo odrediti v pisni obliki praviloma pred začetkom dela (če zaradi narave dela ali nujnosti opravljanja nadurnega dela ni možno odrediti nadurnega dela delavcu pisno pred začetkom dela, se lahko nadurno delo odredi tudi ustno; v tem primeru se pisna odreditev vroči delavcu naknadno, vendar najkasneje do konca delovnega tedna po opravljenem nadurnem delu).

ZDR-1 v 144. členu nadalje določa, da lahko nadurno delo traja največ 8 ur na teden, največ 20 ur na mesec in največ 170 ur na leto (s soglasjem delavca pa lahko nadurno delo delavca traja tudi preko 170 ur na leto, vendar največ 230 ur na leto; delodajalec mora v primeru vsakokratne odreditve nadurnega dela, ki presega 170 ur na leto, pridobiti soglasje delavca).

V skladu s 43., 44. in 45. členom Kolektivne pogodbe za javni sektor (v nadaljevanju: KPJS)[[3]](#footnote-3) pripada javnemu uslužbencu:

* dodatek za delo preko polnega delovnega časa, ki znaša 30% urne postavke osnovne plače javnega uslužbenca (dodatek se obračunava le za čas, ko javni uslužbenec dela preko polnega delovnega časa),
* dodatek za delo ponoči, ki znaša 40% urne postavke osnovne plače javnega uslužbenca (dodatek se obračunava le za čas, ko javni uslužbenec dela ponoči),
* dodatek za delo v nedeljo, ki znaša 90% urne postavke osnovne plače javnega uslužbenca,
* dodatek za delo na dan, ki je z zakonom določen kot dela prost dan znaša 120% urne postavke osnovne plače javnega uslužbenca (dodatki se obračunavajo le za čas, ko javni uslužbenec dela v nedeljo in na dan, ki je z zakonom določen kot dela prost dan; dodatek za delo v nedeljo in dodatek za delo na dan, ki je z zakonom določen kot dela prost dan, se med seboj izključujeta).

V skladu z 52.b členom Zakona o zdravstveni dejavnosti (ZZDej)[[4]](#footnote-4) delo preko polnega delovnega časa ne sme presegati v povprečju 8 ur tedensko. Časovna omejitev tedenskega delovnega časa preko polnega delovnega časa se upošteva kot povprečna omejitev v določenem časovnem obdobju, ki ne sme biti daljše od 4 mesecev, pri čemer se pri obračunu povprečja ne upoštevata letni dopust in odsotnost z dela zaradi bolezni. V primeru pisnega soglasja zdravstvenega delavca in zdravstvenega sodelavca lahko delo preko polnega delovnega časa presega omejitve iz tega člena. Zdravstvenega delavca in zdravstvenega sodelavca, ki s tem ne soglaša, delodajalec ne sme oškodovati. Iz soglasja mora biti razvidno tedensko število nadur, s katerim še soglaša zdravstveni delavec in zdravstveni sodelavec, ter rok veljavnosti soglasja. Delodajalec vodi posebno evidenco o izvajanju dela preko polnega delovnega časa zdravstvenih delavcev in zdravstvenih sodelavcev, ki so podali soglasje po prejšnjem odstavku. Evidenco mora na podlagi zahteve predložiti pristojnim nadzornim organom in reprezentativnim sindikatom.

ZZDej določa le tedensko omejitev števila nadur, ne določa pa mesečne in letne omejitve.

V skladu z 52.c členom ZZDej ima zdravstveni delavec in zdravstveni sodelavec pravico do dnevnega počitka v trajanju nepretrgoma najmanj 12 ur in do tedenskega počitka v trajanju nepretrgoma najmanj 24 ur. Če je to potrebno zaradi zagotavljanja zdravstvenega varstva v dogovorjenem obsegu, se lahko minimalno trajanje dnevnega in tedenskega počitka zagotavlja kot povprečje v obdobju 2 mesecev. Zaradi zagotavljanja dežurstva lahko delovni čas zdravstvenega delavca in zdravstvenega sodelavca traja nepretrgoma največ 32 ur, od tega lahko traja delo v okviru polnega delovnega časa največ 10 ur v enem delovnem dnevu, v dveh zaporednih delovnih dneh pa največ 16 ur. Za delovni čas, ki nepretrgoma traja več kot 16 ur, je potrebno pisno soglasje zdravstvenega delavca in zdravstvenega sodelavca. Iz soglasja mora biti razvidno trajanje nepretrganega dela, s katerim soglaša zdravstveni delavec in zdravstveni sodelavec, ter rok veljavnosti soglasja.

V 30. členu Kolektivne pogodbe za dejavnost zdravstva in socialnega varstva Slovenije (KPZSV)[[5]](#footnote-5) je določeno, da direktor spremlja izkoriščenost delovnega časa in ocenjuje podatke o njegovi izkoriščenosti ter občasno, najmanj pa enkrat letno o svojih ugotovitvah obvesti organ upravljanja in sindikat ter da na osnovni ocene nalog, ki jih je potrebno opraviti in glede na izkoriščenost delovnega časa odredi uvedbo dela v izmenah, dežurstvu, stalni pripravljenosti in dela preko polnega delovnega časa v skladu z zakonom.

Način izračuna dodatkov je določen v 3. členu Uredbe o enotni metodologiji in obrazcih za obračun in izplačilo plač v javnem sektorju (Uredba)[[6]](#footnote-6). V omenjenem členu je določen način izračuna dodatka za delo preko polnega delovnega časa, delo preko polnega delovnega časa (nočno), delo preko polnega delovnega časa (nedelja), delo prek polnega delovnega časa (dela prost dan), delo prek polnega delovnega časa (nedelja - nočno) in delo prek polnega delovnega časa (dela prost dan - nočno), in sicer:

|  |  |  |
| --- | --- | --- |
| Šifra | Vrsta izplačila | Način izračuna |
| E010 | delo prek polnega delovnega časa | število ur x bruto urna postavka za (osnovno plačo za obračun + C010 + C020 + C040 + (C050 ali C051 ali C052) + C150) / Z050 + C120 |
| E020 | delo prek polnega delovnega časa (nočno) | število ur x bruto urna postavka za (osnovno plačo za obračun (Z070) + C010 + C020 + C040 + (C050 ali C051 ali C052) + C150) / Z050 + C100 + C120 |
| E030 | delo prek polnega delovnega časa (nedelja) | število ur x bruto urna postavka za (osnovno plačo za obračun (Z070) + C010 + C020 + C040 + (C050 ali C051 ali C052) + C150) / Z050 + C110 + C120 |
| E031 | delo prek polnega delovnega časa (dela prost dan) | število ur x bruto urna postavka za (osnovno plačo za obračun + C010 + C020 + C040 + (C050 ali C051 ali C052) + C150) / Z050 + C111 + C120 |
| E040 | delo prek polnega delovnega časa (nedelja – nočno) | število ur x bruto urna postavka za (osnovno plačo za obračun + C010 + C020 + C040 + (C050 ali C051 ali C052) + C150) / Z050 + C100 + C110 + C120 |
| E041 | delo prek polnega delovnega časa (dela prost dan – nočno) | število ur x bruto urna postavka za (osnovno plačo za obračun + C010 + C020 + C040 + (C050 ali C051 ali C052) + C150) / Z050 + C100 + C111 + C120 |

### Nadzor nad določitvijo in izplačili plač

Direktorica Klinike Golnik je dopisu, št. 35-1/240554-OK/24 z dne 14. 2. 2024 in dopisu, št. 35-1/240605-OK/24 z dne 6. 3. 2024, priložila naslednjo dokumentacijo:

Pogodbo o zaposlitvi, št. 32159/20-1 z dne 15. 12. 2020;

Pogodbo o zaposlitvi, št. 32159/22-1 z dne 14. 10. 2022;

Soglasje za opravljanje dežurstva po ZZDej, z dne 19. 1. 2023;

Soglasje za opravljanje dela preko delovnega časa, v dežurstvu in stalni pripravljenosti z dne 11. 11. 2022;

Aneks k pogodbi o zaposlitvi, št. 32159/22-2 z dne 21. 10. 2022;

Aneks št. 32159 k pogodbi o zaposlitvi, z dne 1. 4. 2023,

Pogodbo o zaposlitvi, št. 32159/23-1 z dne 17. 10. 2023;

Aneks k pogodbi o zaposlitvi, št. 32159/23-2 z dne 5. 12. 2023;

Aneks št. 32159/23-NAP k pogodbi o zaposlitvi, z dne 5. 12. 2023;

Dogovor o vračilu preveč izplačanih zneskov plač, št. 35-1/240547-OK/24 z dne 5. 2. 2024;

plačilne liste za obdobje januar - december 2023;

plačilno listo za mesec januar 2024;

mesečne preglede dnevnih oblik dela, ki prikazujejo delo in odsotnost javnega uslužbenca po mesecih (evidenca delovnega časa), za vse mesece v letu 2023;

mesečne evidence opravljenih nadur za vse mesece v letu 2023.

* 1. Javni uslužbenec █
     1. Pogodba o zaposlitvi

Javni uslužbenec █je v Kliniki Golnik zaposlen za nedoločen čas[[7]](#footnote-7), in sicer na delovnem mestu E037052 »diplomirani zdravstvenik v triaži urgentne dejavnosti«. Na tem delovnem mestu ima od 1. 12. 2023 dalje določen 49. plačni razred[[8]](#footnote-8) (prej v višini 47. plačnega razreda).

█in direktor Klinike Golnik sta dne 14. 10. 2022 sklenila Pogodbo o zaposlitvi, št. 32159/22-1, za opravljanje funkcije pomočnika direktorja B017400, in sicer za obdobje od 17. 10. 2022 do 16. 10. 2023. Javni uslužbenec je bil uvrščen v 52. plačni razred.

Javnemu uslužbencu je bilo do konca mandata pomočnika direktorja izdano Soglasje za opravljanje dela prek polnega delovnega časa, v dežurstvu in stalni pripravljenosti[[9]](#footnote-9), v svojem osnovnem poklicu (diplomirani zdravstvenik), in sicer v obsegu največ do 20% ur polnega delovnega časa mesečno[[10]](#footnote-10), ob upoštevanju dnevnih in tedenskih počitkov in povprečne časovne omejitve v referenčnem obdobju.

Z Aneksom k pogodbi o zaposlitvi, št. 32159/22-2 z dne 21. 10. 2022, je bilo za obdobje od 17. 10. 2022 do 16. 10. 2023 določeno, da bo javnemu uslužbencu čas opravljanja dela preko polnega delovnega časa na področju izvajanja procesa zdravstvene nege (na delovnem mestu E037052 »diplomirani zdravstvenik v triaži urgentne dejavnosti«) obračunano in izplačano v višini 47. plačnega razreda.

Z Aneksom k pogodbi o zaposlitvi, št. 32159/RazpApr2023 z dne 1. 4. 2023, je bil javni uslužbenec na podlagi Pravilnika o uvrstitvi delovnih mest direktorjev s področja zdravja v plačne razrede znotraj razponov plačnih razredov (Uradni list RS, št. 38/23) z dnem 1. 4. 2023, na delovnem mestu pomočnik direktorja B017400, uvrščen v 53. plačni razred.

Dne 17. 10. 2023 sta javni uslužbenec in direktorica Klinike Golnik sklenila Pogodbo o zaposlitvi, št. 32159/23-1, za opravljanje funkcije pomočnika direktorja B017400, in sicer za obdobje od 17. 10. 2023 do 27. 4. 2024. Javnemu uslužbencu je določena osnovna plača v višini 53. plačnega razreda.

Z Aneksom št. 32159/23-NAP k pogodbi o zaposlitvi, z dne 5. 12. 2023, je bil javni uslužbenec na delovnem mestu E037052 »diplomirani zdravstvenik v triaži urgentne dejavnosti« z dnem 1. 12. 2023 zaradi napredovanja v višji plačni razred uvrščen v 49. plačni razred.

Z Aneksom k pogodbi o zaposlitvi, št. 32159/23-2 z dne 5. 12. 2023, je bilo za obdobje od 17. 10. 2023 do 27. 4. 2024 določeno, da bo javnemu uslužbencu čas opravljanja dela preko polnega delovnega časa na področju izvajanja procesa zdravstvene nege (na delovnem mestu E037052) obračunano in izplačano v višini 49. plačnega razreda.

* + 1. Plačilne liste

Iz plačilnih list za obdobje januar - december 2023 je razvidno, da mu je bila od januarja do marca na delovnem mestu B017400 pomočnik direktorja plača obračunana od 52. plačnega razreda, od aprila do decembra pa v višini 53. plačnega razreda.

Za posamezne mesece je bilo javnemu uslužbencu izplačano delo preko polnega delovnega časa (nadure):

Januar 2023 (mesečna delovna obveznost 176 ur)

|  |  |  |  |
| --- | --- | --- | --- |
| Vrsta plačila | % | Ure | Bruto |
| E010 Nadure | 30,00 | 9,00 | 196,09 |
| E020 Nadure nočne | 70,00 | 21,00 | 592,51 |
| E031 Nadure praznik | 150,00 | 1,27 | 52,15 |
| E041 Nadure praznik, nočne | 190,00 | 6,00 | 284,97 |

Februar 2023 (mesečna delovna obveznost 160 ur)

|  |  |  |  |
| --- | --- | --- | --- |
| Vrsta plačila | % | Ure | Bruto |
| E010 Nadure | 30,00 | 4,00 | 106,04 |
| E020 Nadure nočne | 70,00 | 13,00 | 446,27 |
| E030 Nadure nedelja | 120,00 | 4,00 | 176,41 |
| E040 Nadure nedelja nočne | 160,00 | 1,00 | 51,92 |

Marec 2023 (mesečna delovna obveznost 184 ur)

|  |  |  |  |
| --- | --- | --- | --- |
| Vrsta plačila | % | Ure | Bruto |
| E010 Nadure | 30,00 | 9,00 | 238,58 |
| E020 Nadure nočne | 70,00 | 21,00 | 720,88 |

April 2023 (mesečna delovna obveznost 160 ur)

|  |  |  |  |
| --- | --- | --- | --- |
| Vrsta plačila | % | Ure | Bruto |
| E010 Nadure | 30,00 | 18,08 | 498,45 |
| E020 Nadure nočne | 70,00 | 14,00 | 499,82 |
| E031 Nadure praznik | 150,00 | 5,25 | 272,82 |
| E041 Nadure praznik, nočne | 190,00 | 7,00 | 420,67 |

Maj 2023 (mesečna delovna obveznost 184 ur)

|  |  |  |  |
| --- | --- | --- | --- |
| Vrsta plačila | % | Ure | Bruto |
| E010 Nadure | 30,00 | 9,00 | 248,12 |
| E020 Nadure nočne | 70,00 | 21,00 | 749,72 |

Junij 2023 (mesečna delovna obveznost 176 ur)

|  |  |  |  |
| --- | --- | --- | --- |
| Vrsta plačila | % | Ure | Bruto |
| E010 Nadure | 30,00 | 9,00 | 248,12 |
| E020 Nadure nočne | 70,00 | 21,00 | 749,72 |

Julij 2023 (mesečna delovna obveznost 168 ur)

|  |  |  |  |
| --- | --- | --- | --- |
| Vrsta plačila | % | Ure | Bruto |
| E010 Nadure | 30,00 | 9,00 | 248,12 |
| E020 Nadure nočne | 70,00 | 9,00 | 321,31 |
| E030 Nadure nedelja | 120,00 | 1,25 | 57,33 |
| E040 Nadure nedelja nočne | 160,00 | 6,00 | 323,98 |
|  |  |  |  |

Avgust 2023 (mesečna delovna obveznost 184 ur)

|  |  |  |  |
| --- | --- | --- | --- |
| Vrsta plačila | % | Ure | Bruto |
| E010 Nadure | 30,00 | 10,00 | 275,70 |
| E020 Nadure nočne | 70,00 | 27,00 | 963,92 |

September 2023 (mesečna delovna obveznost 168 ur)

|  |  |  |  |
| --- | --- | --- | --- |
| Vrsta plačila | % | Ure | Bruto |
| E010 Nadure | 30,00 | 4,00 | 110,28 |
| E020 Nadure nočne | 70,00 | 13,00 | 464,12 |
| E030 Nadure nedelja | 120,00 | 4,00 | 183,47 |
| E040 Nadure nedelja nočne | 160,00 | 1,00 | 54,00 |

Oktober 2023 (mesečna delovna obveznost 176 ur)

|  |  |  |  |
| --- | --- | --- | --- |
| Vrsta plačila | % | Ure | Bruto |
| E010 Nadure | 30,00 | 6,00 | 165,41 |
| E020 Nadure nočne | 70,00 | 14,00 | 499,82 |

November 2023 (mesečna delovna obveznost 176 ur)

|  |  |  |  |
| --- | --- | --- | --- |
| Vrsta plačila | % | Ure | Bruto |
| E010 Nadure | 30,00 | 6,50 | 141,96 |
| E020 Nadure nočne | 70,00 | 14,00 | 395,75 |
|  |  |  |  |

December 2023 (mesečna delovna obveznost 168 ur)

|  |  |  |  |
| --- | --- | --- | --- |
| Vrsta plačila | % | Ure | Bruto |
| E010 Nadure | 30,00 | 4,00 | 94,49 |
| E020 Nadure nočne | 70,00 | 13,00 | 397,46 |
| E030 Nadure nedelja  E031 Nadure praznik | 120,00  150,00 | 4,00  12,12 | 157,05  539,06 |
| E040 Nadure nedelja nočne | 160,00 | 1,00 | 46,21 |

* + 1. Ugotovitve inšpektorice

*Inšpektorica ugotavlja:*

*da je iz evidence delovnega časa javnega uslužbenca za mesec januar 2023 razvidno, da je javni uslužbenec v mesecu januarju 2023 opravil 37,27 nadur in da je iz plačilne liste za mesec januar 2023 razvidno, da so mu bile opravljene nadure izplačane;*

*da je iz evidence delovnega časa javnega uslužbenca za mesec april 2023 razvidno, da je javni uslužbenec v mesecu aprilu 2023 opravil 44,33 nadur in da je iz plačilne liste za mesec april 2023 razvidno, da so mu bile opravljene nadure izplačane;*

*da je iz evidence delovnega časa javnega uslužbenca za mesec avgust 2023 razvidno, da je javni uslužbenec v mesecu avgustu 2023 opravil 37 nadur in da je iz plačilne liste za mesec avgust 2023 razvidno, da so mu bile opravljene nadure izplačane;*

*da število opravljenih in izplačanih nadur v mesecih januar, april in avgust 2023 ni skladno s Soglasjem ministra za zdravje, št. 0140-317/2022/2 z dne 11. 11. 2022 (da javni uslužbenec lahko opravila delo prek polnega delovnega časa, delo v dežurstvu in stalni pripravljenosti v skupnem obsegu največ 20% ur polnega delovnega časa mesečno, ob upoštevanju dnevnih in tedenskih počitkov in povprečne časovne omejitve v referenčnem obdobju), ker povprečni polni mesečni delovni čas javnega uslužbenca znaša 174 ur, kar pomeni, da je 20% dovoljen obseg ur mesečno 34,8 ur;*

* *da je iz plačilnih list javnega uslužbenca za leto 2023 razvidno, da mu je bilo delo preko polnega delovnega časa od februarja do oktobra 2023 obračunano in izplačano od delovnega mesta pomočnika direktorja B017400, namesto od delovnega mesta E037052 »diplomirani zdravstvenik v triaži urgentne dejavnosti«;*
* *da je javni uslužbenec zaradi nepravilnosti, navedene v prejšnji alineji, z direktorico Klinike Golnik sklenil Dogovor o vračilu preveč izplačanih zneskov plač, št. 35-1/240547-OK/24 z dne 5. 2. 2024, v katerem je določeno, da je bilo javnemu uslužbencu v obdobju od 17. 10. 2022 do 31. 10. 2023 preveč izplačana plača v skupni višini 2.256,56 evrov bruto in da bo javni uslužbenec vrnil preveč izplačano plačo za delo preko polnega delovnega časa v enajstih obrokih v višini 188,05 evrov bruto in zadnji dvanajsti obrok v višini 188,01 evrov bruto ter da se mu bodo mesečni obroki odtegnili od plače, in sicer prvi obrok dne 10. 1. 2024;*
* *da je iz plačilnih list javnega uslužbenca za meseca december 2023 in januar 2024 razvidno, da je bilo javnemu uslužbencu dne 10. 1. 2024 odtegnjeno od plače 188,05 evrov bruto (█evrov neto) in dne 9. 2. 2024 prav tako 188,05 evrov bruto (█evrov neto);*
* *da je iz plačilnih list javnega uslužbenca za mesece februar[[11]](#footnote-11), maj[[12]](#footnote-12), avgust[[13]](#footnote-13) in december 2023[[14]](#footnote-14) razvidno, da je bilo javnemu uslužbencu na delovnem mestu B017400 »pomočnik direktorja« izplačan »dodatek za izmensko delo« v višini 7% osnovne plače (C080), kar ni skladno s četrtim odstavkom 23. člena ZSPJS, ki določa, da direktorjem (enako velja tudi za pomočnike direktorjev) ne pripadajo: položajni dodatek, dodatki za manj ugodne delovne pogoje, dodatki za nevarnost in posebne obremenitve ter dodatki za delo v manj ugodnem delovnem času. V zvezi z ugotovljeno nepravilnostjo je Klinika Golnik, v dopisu, št. 35-1/240605-OK/24 z dne 6. 3. 2024, pojasnila, da je v mesecu februarju 2023 prišlo do izplačila dodatka za izmensko delo zaradi napačnega ročnega vnosa ur (zaposleni je bil dne 21. 2. 2023 prisoten v popoldanskih urah od 16:00 do 17:56, za ta čas pa je bila ročno zavedena popoldanska izmena). V mesecih maj, avgust in december 2023 je prišlo do napake v izplačilu izmenskega dela, ker je zaposleni na delovnem mestu E037052 »diplomirani zdravstvenik v triaži urgentne dejavnosti« opravljal dežurstvo, po opravljenem dežurstvu je nadaljeval z rednim delom in se je tako od 14. ure dalje opravljeno delo v registracijskem sistemu delovnega časa evidentiralo kot popoldanska izmena (dne 17. 5. 2023 od 14:00 do 15:07, dne 1. 8. 2023 od 14:00 do 14:57 in dne 5. 12. 2023 od 14:00 do 15:00), ti podatki pa so se nato uvozili v sistem za obračun plač. Klinika Golnik je v dopisu še navedla, da bo poračun/vračilo dodatka za izmensko delo izvedla naknadno.*
  + 1. Odrejeni ukrepi in priporočila inšpektorice

Inšpektorica direktorici odreja, da v zvezi z vračilom neupravičenega števila izplačanih nadur pri plači za mesece januar (2,47 uri), april (9,53 ur), avgust 2023 (2,20 uri) in v zvezi z neupravičenim izplačilom dodatka za izmensko delo (C080) pri plači za mesece februar (za 1,93 uro), maj (za 1,12 uro), avgust (za 0,95 ure) in december 2023 (za 1 uro) ukrepa v skladu s 3.a členom ZSPJS.

Inšpektorica direktorici priporoča, da v bodoče izplačuje plače v skladu z izdanim soglasjem Ministrstva za zdravje za opravljanje dela prek polnega delovnega časa, v dežurstvu in stalni pripravljenosti.

# Odrejeni ukrepi inšpektorice

Inšpektorica na podlagi prvega odstavka 43.č člena ZSPJS direktorici

**O D R E J A**

1. **direktorica je dolžna izvesti vse ukrepe, ki so odrejeni v III. poglavju.**
2. **direktorica je o izvedenih ukrepih in finančnih učinkih izvedenih ukrepov dolžna poročati v 60 dneh od prejema tega zapisnika.**

# Pouk o pravnem sredstvu

Predstojnik lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti.

Na podlagi 23. člena Zakona o upravnih taksah (ZUT)[[15]](#footnote-15) za ugovor zoper ta zapisnik ni treba plačati upravne takse.

mag. Simona Izlakar

INŠPEKTORICA VIŠJA SVETNICA

Inšpektorica za sistem javnih uslužbencev

Vročiti:

1. █, direktorica Univerzitetne klinike za pljučne bolezni in alergijo Golnik, Golnik 36, 4204 Golnik, osebno po ZUP-u;
2. Ministrstvo za javno upravo, Kabinet ministra, po e-pošti na naslov: [gp.mju@gov.si](mailto:gp.mju@gov.si),
3. Ministrstvo za zdravje, po e-pošti na naslov: [gp.mz@gov.si](mailto:gp.mz@gov.si).

1. *Uradni list RS, št. 108/09 - uradno prečiščeno besedilo, 107/09 - odl. US, 98/09 - ZIUZGK, 13/10, 59/10, 85/10, 94/10 - ZIU, 107/10, 35/11 - ORZSPJS49a, 110/11 - ZDIU12, 27/12 - odl. US, 40/12 - ZUJF, 104/12 - ZIPRS1314, 46/13, 46/13 - ZIPRS1314-A, 101/13 - ZIPRS1415, 50/14, 25/14 - ZFU, 95/14 - ZUPPJS15, 82/15, 90/15 - ZUPPJS16, 88/16 - ZUPPJS17, 23/17 - ZDOdv, 67/17, 84/18, 75/19 - ZUPPJS2021, 49/20 - ZIUZEOP, 61/20 - ZIUZEOP-A, 152/20 - ZZUOOP, 175/20 - ZIUOPDVE, 15/21 - ZDUOP, 112/21 - ZNUPZ, 206/21 - ZDUPŠOP, 204/21, 17/22 - skl. US, 52/22 - odl. US, 139/22, 72/23 - odl. US.* [↑](#footnote-ref-1)
2. *Zakon o delovnih razmerjih (ZDR-1; Uradni list RS, štev. 21/13, 78/13-popr., 47/15-ZZSDT, 33/16-PZ-F, 52/16, 15/17-odl. US, 22/19-ZPosS, 81/19, 203/20-ZIUPOPDVE, 119/21-ZČmlS-A, 202/21-odl. US, 15/22, 54/22-ZUP-Š-1, 114/23 in 136/23-ZIUZDS).* [↑](#footnote-ref-2)
3. *Uradni list RS, št. 57/08, 86/08, 112/08, 3/09, 16/09, 23/09, 33/09, 48/09, 91/09, 31/10, 83/10, 89/10, 89/10, 89/10, 89/10, 89/10, 89/10, 59/11, 6/12, 40/12, 22/13, 22/13, 22/13, 46/13, 101/13 - ZIPRS1415, 45/14, 95/14 - ZUPPJS15, 95/14, 90/15 - ZUPPJS16, 91/15, 39/16, 88/16 - ZUPPJS17, 21/17, 46/17, 69/17, 80/18, 75/19 - ZUPPJS2021, 48/20, 49/20 - ZIUZEOP, 61/20, 132/22, 136/22.* [↑](#footnote-ref-3)
4. *Uradni list RS, št. 23/05 - uradno prečiščeno besedilo, 23/08, 58/08 - ZZdrS-E, 15/08 - ZPacP, 77/08 - (ZDZdr), 40/12 - ZUJF, 14/13, 88/16 - ZdZPZD, 64/17, 1/19 - odl. US, 73/19, 82/20, 152/20 - ZZUOOP, 203/20 - ZIUPOPDVE, 112/21 - ZNUPZ, 206/21 - ZDUPŠOP, 100/22 - ZNUZSZS, 132/22 - odl. US, 141/22 - ZNUNBZ, 14/23 - odl. US, 76/23 - ZNUZSZS-A, 196/21 - ZDOsk, 163/22 - ZDOsk-A, 84/23 - ZDOsk-1, 136/23 – ZIUZDS.* [↑](#footnote-ref-4)
5. *Uradni list RS, št. 15/94, 18/94 - ZRPJZ, 57/95, 19/96, 40/97 - ZDMPNU, 56/98, 56/98, 76/98, 39/99 - ZMPUPR, 102/00, 62/01, 43/06 - ZKolP, 77/07, 60/08, 75/08, 89/08, 83/10, 89/10, 107/11, 26/12, 40/12, 67/12, 67/12, 3/13, 10/13, 46/13, 67/13, 99/13, 7/14, 52/14, 3/15, 55/15, 106/15, 4/16, 51/16, 3/17, 38/17, 46/17, 54/17, 3/18, 47/18, 80/18, 5/19 - popr., 4/19, 45/19, 58/19, 58/19, 3/20, 78/20, 97/20, 160/20, 3/21, 41/21, 88/21, 118/21, 178/21, 181/21, 54/22, 136/22, 142/22, 165/22, 21/23 - popr., 4/23, 116/23, 116/23, 116/23, 116/23, 116/23, 116/23, 116/23, 116/23, 116/23, 118/23.* [↑](#footnote-ref-5)
6. *Uradni list RS, št. 14/09, 23/09, 48/09, 113/09, 25/10, 67/10, 105/10, 45/12, 24/13, 51/13, 12/14, 24/14, 52/14, 59/14, 24/15, 3/16, 70/16, 14/17, 68/17, 6/19, 51/19, 59/19, 78/19, 157/20, 191/20, 13/21, 101/21, 122/21, 145/21, 194/21, 15/22, 99/22, 117/22, 151/22, 127/23, 6/24.* [↑](#footnote-ref-6)
7. *Pogodba o zaposlitvi, št. 32159/20-1 z dne 15. 12. 2020.* [↑](#footnote-ref-7)
8. *Aneks št. 32159/23-NAP k pogodbi o zaposlitvi, z dne 5. 12. 2023 (napredovanje za 2 plačna razreda).* [↑](#footnote-ref-8)
9. *Soglasje ministra za zdravje, št. 0140-317/2022/2 z dne 11. 11. 2022.* [↑](#footnote-ref-9)
10. *Povprečni polni mesečni delovni čas javnega uslužbenca znaša 174 ur, zato 20% obseg ur polnega delovnega časa mesečno znaša 34,8 ur.* [↑](#footnote-ref-10)
11. *Za 1,93 ure je javni uslužbenec prejel dodatek za izmensko delo v višini 2,64 evrov bruto (█evrov neto).* [↑](#footnote-ref-11)
12. *Za 1,12 ure je javni uslužbenec prejel dodatek za izmensko delo v višini 1,59 evrov bruto (█evrov neto).* [↑](#footnote-ref-12)
13. *Za 0,95 ure je javni uslužbenec prejel dodatek za izmensko delo v višini 1,35 evrov bruto (█evrov neto).* [↑](#footnote-ref-13)
14. *Za 1,00 uro je javni uslužbenec prejel dodatek za izmensko delo v višini 1,42 evrov bruto (█ evrov neto).* [↑](#footnote-ref-14)
15. *Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16, 30/18 – ZKZaš in 189/20 – ZFRO.* [↑](#footnote-ref-15)